**Notă informativă**

**la proiectul Hotărârii de Guvern pentru modificarea Hotărârii de Guvern nr. 1351/2007 privind participarea la Asociația Internațională de Testare a Semințelor şi la Schemele de producere a semințelor ale Organizației pentru Cooperare şi Dezvoltare Economică**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite**
 |
| Conform prevederilor punctului 1 din Hotărârea Guvernului nr. 1402/2008 cu privire la crearea Inspectoratului General de Supraveghere Fitosanitară și Control Semincer, acesta a fost creat, în baza reorganizării Serviciului de Stat de Carantina Fitosanitară, prin fuziunea (absorbția) Inspectoratului de Stat Republican pentru Protecția Plantelor cu inspectoratele teritoriale, Inspectoratului de Stat pentru Semințe și Inspectoratului de Stat pentru Produse Cerealiere și de Panificație.Ulterior, conform prevederilor punctului 1 din Hotărârea Guvernului nr. 51/2013 a fost creată Agenția Naționala pentru Siguranța Alimentelor în subordinea Guvernului, în baza reorganizării, ca urmare a fuziunii Agenției Sanitar-Veterinare și pentru Siguranța Produselor de Origine Animala și a Inspectoratului General de Supraveghere Fitosanitara și Control Semincer.În anexa 2 din Hotărârea Guvernului nr. 454/2008 sunt menționate prevederi generale la care achitarea cotizaţiilor şi datoriilor este asigurată din bugetul organelor centrale de specialitate ale administraţiei publice sau altor autorităţi administrative centrale responsabile ori din mijloace provenite de la organizaţii nebugetare sau din alte surse nebugetare, unde este prevăzut că Agenţia Naţională pentru Siguranţa Alimentelor este responsabilă pentru gestionarea activităţilor ce ţin de executarea angajamentelor către: Asociaţia Internaţională de Testare a Seminţelor ISTA; Schemele de producere a seminţelor ale OECD. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nu conține norme privind armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi**
 |
| În contextul reorganizărilor desfășurate în timp, ce vizează activitatea Agenției Naționale pentru Siguranța Alimentelor, a fost modificată la punctul 2 autoritatea responsabilă. În scopul diminuării neclarităților privind interpretarea achitării taxelor de membru și de acreditare și audit, punctul 3 din prezenta hotărâre va avea următoarea redacție, fără a aduce prejudicii părților interesate „3. Mijloacele financiare necesare pentru participarea Agenției Naționala pentru Siguranța Alimentelor la organizațiile internaționale nominalizate urmează a fi achitate anual după cum urmează:a) taxa de membru la ISTA și OECD se realizează de Agenția Naționala pentru Siguranța Alimentelor, din contul și în limita alocațiilor bugetare prevăzute anual;b) taxa de acreditare și audit pentru un laborator membru al ISTA se realezează de alte instituții publice în care Agenția Națională pentru Siguranța Alimentelor exercită calitatea de fondator.". |
| 1. **Fundamentarea economico-financiară**
 |
| Sub aspect financiar și economic, implementarea proiectului de hotărâre nu va necesita modificări în finanțare din bugetul de stat.Anual taxa de membru la ISTA este în valoare de ̴ 10700 CHF, dintre care suma de 5214 CHF se achita de către Agenția Naționala pentru Siguranța Alimentelor, diferența se achită din bugetul altor instituții publice în care Agenția Națională pentru Siguranța Alimentelor exercită calitatea de fondator.Cheltuielile pentru taxa de membru la ISTA și OECD sunt prevăzute în cheltuielile Agenția Naționala pentru Siguranța Alimentelor pentru achitarea cotizațiilor de membru față de organizațiile internaționale și regionale pentru anii 2024-2026.  |
| 1. **Modul de încorporare a actului în cadrul normativ în vigoare**
 |
| Nu necesită modificarea altor acte. |
| 1. **Avizarea şi consultarea publică a proiectului**
 |
| Solicitarea Agenției Naționala pentru Siguranța Alimentelor prin demersul din 07.04.2023, Nr. 03/3-1442.Proiectul a fost plasat spre consultări publice pe pagina web a Ministerului și particip.gov.md <https://particip.gov.md/ro/document/stages/anunt-cu-privire-la-initierea-consultarilor-publice-asupra-proiectului-hotararii-guvernului-privind-aprobarea-proiectului-de-modificare-a-hotararii-guvernului-nr-13512007-privind-participarea-la-asociatia-internationala-de-testare-a-semintelor-si-la-schemele-de-producere-a-semintelor-ale-organizatiei-pentru-cooperare-si-dezvoltare-economica/11910>. |
| **8. Constatările expertizei anticorupție** |
| Proiectul urmează a fi remis pentru expertiza anticorupție de către Centrul National Anticorupție, conform art. 35 din Legea nr. 100/2017 cu privire la actele normative. iar rezultatele acesteia vor fi inc1use în sinteza obiecțiilor și propunerilor. |
| **9. Constatările expertizei de compatibilitate** |
| Nu este necesar. |
| **10. Constatările expertizei juridice** |
| Proiectul urmează a fi remis pentru expertiza justiție de către Ministerul Justiției, conform art. 36 din Legea nr. 100/2017 cu privire la actele normative, iar rezultatele acesteia vor fi inc1use în sinteza obiecțiilor și propunerilor. |
| **11. Constatările altor expertize** |
| Nu este necesar. |

**Secretar de Stat Vasile ȘARBAN**